Per Clausen (EL), 2005-05-20:
På et eller andet tidspunkt bliver det vel afklaret, om det er indenrigs- og sundhedsministerens tal, der er de rigtige.
Det er jeg sikker på at der nok vil kunne blive fundet ud af.
ikke snakke så meget om de statslige arbejdspladser, for ministeren har jo ret i, at det tit kan blive vanskeligt at blive enige i de enkelte partier om præcis, hvor det er, man skal flytte arbejdspladserne hen, det er jo ikke helt forkert.
Jeg vil også sige, at ministeren mente, at oppositionen ligesom havde gravet sig ned i et hul og beskrevet en sort situation.
Det, jeg gjorde, var bare at referere, hvad der står i redegørelsen, nemlig at ulighederne bliver større, og så sagde jeg, at det må vi gøre noget ved.
I den sammenhæng vil jeg godt høre, om ministeren ikke er enig i, at det faktisk er meget vigtigt, hvis vi skal gøre noget ved det, at vi sikrer, at der er gode betingelser for at etablere små nye virksomheder særlig dér, hvor store koncerner nedlægger gamle arbejdspladser, og at det også kan gøre det nødvendigt at se på de regler, der er omkring monopollovgivningen i Danmark.
Så det er jo ikke det langsigtede instrument.
Det er selvfølgelig at skabe udvikling.
Jeg er meget enig i, at noget af det, der skal skabe udvikling, er at skabe langt bedre rammevilkår for små og mellemstore virksomheder.
Det arbejder regeringen jo målrettet på.
Skattestoppet er værktøj nummer et, det giver dispositionssikkerhed og tryghed for iværksætterne, over tid lempelser i skattelovgivningen og fjernelse af administrative byrder.
Vi arbejder målrettet på det.
Der er en lang, lang række initiativer, der skal til, for at skabe bedre rammebetingelser for selvstændige i Danmark.
Jeg tror ikke, at der til den værktøjskasse skal henregnes de her ideer af mere ekspropriativ karakter, der går ud på, at hvis man har en virksomhed og ønsker at flytte til mere moderne produktionsanlæg, så skal man opleve efterfølgende, at ens gamle produktionsanlæg eksproprieres til konkurrenten.
Det tror jeg ikke vil være et værktøj, der indgår i vores værktøjskasse.
Nu er jeg jo et meget beskedent menneske, så jeg har ikke foreslået, at ministeren skulle gå ind på ekspropriation.
Jeg har sådan set bare sagt, at der skal være sikkerhed for, at andre, som gerne vil videreføre en eller anden form for produktion, får mulighed for at overtage det produktionsanlæg, der er.
Det er sådan set mit ærinde.
Det er jo konkret, for det er det problem, man står i i Hjørring, hvor man faktisk har mennesker, som gerne vil videreføre en fødevareproduktion, og som i dag kun har ét stort problem, nemlig om Danish Crown vil sælge eller ikke sælge.
Så vil jeg sige, at det er andet er: Der er jo også masser af mennesker, som har gode ideer til, hvordan man kan få gang i f.eks. bølgekraftprojekter i Nordjylland.
Af en eller anden grund er det sådan noget, man interesserer sig meget for i Nordjylland.
Det, de bare siger, er, at det er en forudsætning, at staten i en startfase er villig til at gå ind og understøtte, ikke kun i forhold til forskningsresultater og udviklingsresultater, men også til at sætte gang i det.
Så det er altså et spørgsmål, om staten vil støtte lokale kræfter, der gerne vil sætte noget i gang.
Det er jo hele rationalet bag, at vi nu bygger en Højteknologifond op, at statsministeren personligt har sat sig for bordenden i Globaliseringsrådet, og at vi altså internt i regeringen har organiseret os sådan, at vi på kanten af Globaliseringsrådet så at sige kan oversætte den nationale udfordring til noget, der har et mere regionalt perspektiv.
Det er jo hele den proces, der er sat i gang, samtidig med at der ligger et markant signal om, at vi nu skruer op for bevillingerne: 10 mia. kr. mere til forskning, uddannelse, innovation, ambitionen om at bygge en højteknologisk fond op.
Det er jo præcis det, vi er ved at sætte på skinner for tiden.